ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017026

ขอให้ตรวจสอบการปฏิบัติหน้าที่ของเจ้าหน้าที่เทศกิจ สำนักงานเขตบางกอกน้อย บริเวณตลาดวังหลัง แขวงศิริราช เขตบางกอกน้อย กรุงเทพมหานคร เนื่องจากผู้ร้องเป็นผู้ที่พิการทางด้านสายตาที่มีความสามารถทางด้านดนตรีได้เดินทางไปร้องเพลงที่ตลาดวังหลังบ่อยครั้ง ผู้ร้องใช้วิธีการเดิน มิได้ยืนประจำในตลาดฯ ก่อนหน้านี้ผู้ร้องเคยถูกตักเตือนมิให้เข้ามาเรี่ยไรเงินในพื้นที่แล้ว ล่าสุดวันที่ 25 เมษายน 2566 เวลาประมาณ 09.25 น. มีเจ้าหน้าที่เทศกิจ สำนักงานเขตบางกอกน้อย (ไม่ทราบชื่อและนามสกุล) เพศชาย ผู้ร้องฟังน้ำเสียงลักษณะมีอายุแล้ว แจ้งกับผู้ร้องว่า ห้ามมาเรี่ยไรเงินที่นี่ ผู้ร้องตอบโต้ว่า ถ้าไม่ให้มาที่นี่แล้วจะให้ไปที่ไหน เพราะต้องทำมาหากินเลี้ยงครอบครัว ซึ่งเจ้าหน้าที่เทศกิจ ฯ ตอบว่า เรื่องของคุณเองจะไปที่ไหนและหากพูดไม่รู้ฟังจะจับไปสถานสงเคราะห์ ผู้ร้องจึงแจ้งว่า ผู้ร้องมาจากมูลนิธิธรรมิกชนเพื่อคนตาบอดในประเทศไทยเหมือนกัน เพื่อออกมาสู้ชีวิต ทำมาหากินเลี้ยงครอบครัว จากกรณีดังกล่าวผู้ร้องเห็นว่า ตนเองประกอบอาชีพสุจริตและมิได้สร้างความเดือดร้อนเปิดเพลงเสียงดังรบกวนเกินเหตุแต่อย่างใด ส่วนพ่อค้าแม่ค้าก็มิได้ต่อว่าหรือไม่ให้เข้ามาในพื้นที่ อีกทั้งเจ้าหน้าที่เทศกิจมิใช่เจ้าหน้าที่ตำรวจอาจเป็นการใช้อำนาจเกินขอบเขต จึงขอให้ตรวจสอบการปฏิบัติหน้าที่ของเจ้าหน้าที่เทศกิจ สำนักงานเขตบางกอกน้อยฯ เพื่อความเป็นธรรมแก่ผู้พิการในการประกอบอาชีพต่อไปต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata